
NASLOV:  

SOGLASJE K ORGANIZACIJI ŠTEVILA ODDELKOV IN SISTEMIZACIJI DELOVNIH MEST V VRTCU PRI OŠ LUCIJANA BRATKOVIČA BRATUŠA RENČE


PRAVNA PODLAGA:  

· 15. in 20. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17, 18/21 in 85/25),
· 24., 25. in 14b. člen Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21, 82/23 in 39/25),
· 18. člen Statuta Občine Renče- (Uradni list RS, št. 22/12 – uradno prečiščeno besedilo, 88/15, 14/18 in 56/25)


PREDLAGATELJ:  

v. d. ravnateljice Tjaša Petrovčič


PRIPRAVLJALEC: 

v. d. ravnateljice Tjaša Petrovčič

OBRAZLOŽITEV:  

Osnovna šola Lucijana Bratkoviča Bratuša Renče je Občini Renče-Vogrsko dne 1. 6. 2026 posredovala predlog oblikovanja oddelkov in sistemizacije delovnih mest v vrtcu za šolsko leto 2026/2027. Vpis novincev v vrtec je bil izveden 4. in 5. marca 2026. V času vpisa je bilo v vrtec vpisanih 15 otrok, pri čemer je vrtec zaradi zadostnega števila prostih mest sprejel vse prijavljene otroke. 
V šolskem letu 2026/2027 je predvideno izvajanje programa predšolske vzgoje v skupno 6 oddelkih, in sicer v 3,5 oddelkih v Vrtcu Renče ter v 2,5 oddelkih v Vrtcu Bukovica. Skupno število vpisanih otrok znaša 92. 
V Vrtcu Renče je predvideno oblikovanje dveh heterogenih oddelkov drugega starostnega obdobja s po 19 otroki, enega homogenega oddelka prvega starostnega obdobja z 10 otroki ter enega polovičnega heterogenega oddelka prvega starostnega obdobja s petimi otroki, ki se bo med letom dopolnil še s tremi otroki. Skupno bo v Vrtcu Renče vključenih 54 otrok. 
V Vrtcu Bukovica je predviden en heterogeni oddelek drugega starostnega obdobja z 18 otroki, en kombinirani oddelek s 15 otroki ter en polovični homogeni oddelek prvega starostnega obdobja s štirimi otroki. Skupno bo v Vrtcu Bukovica vključenih 38 otrok. 
Predlagana sistemizacija delovnih mest je pripravljena v skladu z veljavnimi normativi za opravljanje dejavnosti predšolske vzgoje. Sistemiziranih je 7,0 delovnih mest vzgojiteljev, 6,2 delovnega mesta pomočnikov vzgojiteljev ter druga delovna mesta v skladu z normativi in potrebami izvajanja programa. Skupno število sistemiziranih delovnih mest znaša 19,978, dodatno pa je predvidenih še 3,5 delovnega mesta na podlagi sklepa občine (učitelj športa in spremljevalci). 

RAZLOGI ZA SPREJETJE SKLEPA:

Sprejem sklepa je potreben zaradi zagotavljanja zakonitega in nemotenega izvajanja predšolske vzgoje v Vrtcu Renče in Vrtcu Bukovica v šolskem letu 2026/2027. Pravilnik o normativih za opravljanje dejavnosti predšolske vzgoje določa, da vrsto in število oddelkov ter število otrok v posameznem oddelku določi vrtec v soglasju z občino ustanoviteljico. 
Predlagana organizacija oddelkov odraža dejansko stanje vpisa otrok in omogoča racionalno organizacijo dela ob hkratnem zagotavljanju ustreznih strokovnih pogojev za izvajanje programa predšolske vzgoje. Sprejem sklepa je prav tako potreben za izvedbo postopkov zaposlovanja in organizacije dela v novem šolskem letu.

OCENA STANJA:

Na podlagi izvedenega vpisa je za šolsko leto 2026/2027 v vrtec vpisanih 92 otrok, kar omogoča organizacijo dela v 6 oddelkih. V posameznih oddelkih so upoštevani normativi in posebnosti glede starosti otrok ter vključevanja otrok s posebnimi potrebami. V Vrtcu Renče je predvidenih pet otrok s posebnimi potrebami v dveh oddelkih drugega starostnega obdobja, v Vrtcu Bukovica pa en otrok s posebnimi potrebami v kombiniranem oddelku.

Predlagana sistemizacija delovnih mest je pripravljena skladno z veljavnimi normativi in zagotavlja ustrezne kadrovske pogoje za izvajanje vzgojno-izobraževalnega dela ter podpornih dejavnosti vrtca.

CILJI IN NAČELA:

Cilj predlaganega sklepa je:
· zagotoviti pogoje za izvajanje kakovostne, varne in dostopne predšolske vzgoje za vse vključene otroke, 
· oblikovati oddelke skladno z določili Zakona o vrtcih in Pravilnika o normativih za opravljanje dejavnosti predšolske vzgoje, 
· zagotoviti ustrezno kadrovsko zasedbo vrtca v skladu z veljavnimi normativi, 
· omogočiti učinkovito organizacijo dela v Vrtcu Renče in Vrtcu Bukovica


FINANČNE IN DRUGE POSLEDICE:

Sprejem sklepa bo omogočil izvajanje programa predšolske vzgoje v obsegu 6 oddelkov in sistemizacijo delovnih mest skladno s predloženim kadrovskim načrtom vrtca. Predlagana sistemizacija predvideva skupno 19,978 sistemiziranih delovnih mest ter dodatnih 3,5 delovnega mesta na podlagi sklepa občine.

Finančne posledice bodo zajete v okviru sredstev, načrtovanih za izvajanje dejavnosti predšolske vzgoje v proračunu Občine Renče-Vogrsko za leto 2026 in 2027. Sprejem sklepa predstavlja podlago za financiranje plač zaposlenih, materialnih stroškov in drugih obveznosti, ki izhajajo iz izvajanja javne službe predšolske vzgoje.

Druge posledice sprejema sklepa so zagotovitev nemotenega delovanja vrtca, pravočasna organizacija dela za novo šolsko leto ter zagotovitev ustreznih pogojev za vključene otroke in njihove starše.


Pripravila:
Ksenja Sulič
Višja svetovalka III za družbene dejavnosti
Predlog sklepa:


Na podlagi 15. in 20. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17, 18/21 in 85/25), 24., 25. in 14b. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21, 82/23 in 39/25) in 18. člen Statuta Občine Renče- Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25)  je Občinski svet Občine Renče–Vogrsko na ______ seji dne ______ sprejel naslednji


S K L E P

1.
Občina Renče-Vogrsko daje Osnovni šoli Lucijana Bratkoviča Bratuša Renče soglasje k oblikovanju 6 oddelkov vrtca v šolskem letu 2026/2027, in sicer 3,5 oddelkov v Vrtcu Renče in 2,5 oddelka v Vrtcu Bukovica.

2.
Občina Renče-Vogrsko daje Osnovni šoli Lucijana Bratkoviča Bratuša Renče soglasje k sistemizaciji delovnih mest v Vrtcu pri OŠ Lucijana Bratkoviča Bratuša Renče za šolsko leto 2026/2027, in sicer v obsegu 19,978 sistemiziranih delovnih mest ter dodatnih 3,5 delovnega mesta na podlagi sklepa občine (0,5 delovnega mesta učitelja športa in 3,0 delovna mesta spremljevalca).


3.
Ta sklep prične veljati takoj.					


Številka:								          Tarik Žigon 
Bukovica,									  Župan


















